**ZAPISNIK**

**s virtualne sjednice Nastavničkog vijeća, održane u četvrtak 9.4.2020. u 10,00 sati**

Popis nazočnih prema e-popisu nazočnosti sjednici.

**Dnevni red:** 1.) Verifikacija zapisnika sa sjednice Nastavničkog vijeća održane

16.3.2020.

2.) Izvješće sa sjednica Razrednih vijeća

3.) Ocjenjivanje i vrednovanje tijekom nastave na daljinu

4.) Evidencija u e-dnevniku

5.) Razno

Ad 1.) Svima nazočnima ravnatelj je Učilišta Mladen Smodlaka, prof., u virtualnoj zbornici predočio zapisnik s prethodne sjednice Nastavničkog vijeća od 16.3.2020.

**Zaključak:** Nastavniko vijeće jednoglasno usvaja sve zaključke s prethodne sjednice Nastavničkog vijeća od 16.3.2020.

Ad 2.) Psihologina Učilišta Jasenka popinjač, prof., i pedagoginja Učilišta Sanja Sever-Carnevali, prof., svima nazočnima podnijele su izvješće sa sjednica Razrednih vijeća, održanih 8.4.2020. Obje se stručne suradnice slažu da se nastava na daljinu uspješno odvija te da je velika većina učenika uključena. Razrednici su podnijeli iscrpna izvješća o radu aktivnosti unutar svojih razrednih odjela te je većina razrednika već kontaktirala roditelje učenika koji se nisu pravovremeno uljučili u virtualnu učionicu. Kao razlozi se navodetehničke poteškoće, koje su se još više izrazile nakon potresa u Zagrebu. Obje se stručne suradnice stavljaju na raspolaganje učenicima, roditeljima i nastavnicima u prevladavanju poteškoća nastave na daljinu.

**Zaključak:** Svi članovi Nastavničkog vijeća jednoglasno usvajaju ova izvješća i naputke za rad.

Psihologinja Učilišta Jasenka Popinjač, prof., naglasila je da je u radu s učenicima s poteškoćama problematika slična kao i u radu s ostalim učenicima (tehničke poteškoće, pojačani individualni rad učenika kod kuće), samo što je učenicima s poteškoćama potrebno i **više vremena i truda** u svladavanju gradiva. Zanimljivo je da nekima od njih čak više odgovara model nastave na daljinu te da to pokazuju svojim ažurnim i žurnim angažmanom. Za sve specifične probleme u radu s učenicima s poteškoćama u okolnostima nastave na daljinu treba telefonski kontaktirati psihologinju na njezin službeni mobitel.

**Zaključak:** Nastavničko vijeće jednoglasno usvaja ovo izvješće i naputak za rad.

Ad 3.) Ravnatelj Učilišta Mladen Smodlaka, prof., sve je nazočne upoznao s kriterijima i metodama vrednovanja i ocjenjivanja učenika tijekom nastave na daljinu.

Učenike treba neprestano poticati na rad te istovremeno stvarati krug povjerenja. Potrebno je cijeniti njihov rad i trud dogovoriti s njima što će se i kako ocjenjivati. Učenicima s poteškoćama trebaju se prilagoditi nastavni materijali i sadržaji.

Vrednovanje:

* učenike treba podučiti kako učiti te osnivati timove u kojima će zajednički učiti i jedni drugima biti podrška;
* učenike treba učiti kritičkom razmišljanju.

Metode vrednovanja:

1. standardni pristup:

* treba smanjiti broj usmenih i pisanih provjera znanja (izbjegavati usmene provjere znanja);
* usredotočiti se na rutinske zadavanje rutinskih zadataka;
* u predmetima s 3 sata nastave tjedno dozvoljeno je usmeno ispitati učenika jednom na kraju nastavne godine samo ukoliko nema dovoljno elemenata za pozitivnu ocjenu ili se zaključuje ocjena **odličan;**
* u predmetima s 2 ili manje sati nastave tjedno učenike se ne vrednuje usmenim putem.

1. inovativni pristup:

* treba provoditi testove samoprocjene naučenoga;
* nastavno gradivo treba povezivati sa stvarnim životom;
* treba dogovarati s učenikom što će se vrednovati;
* treba inzistirati na redovnom čitanju i pisanju zadataka.

1. nagrade:

* vrednovati redovitost i nagraditi kvalitetu uratka;
* učeniku davati povratnu informaciju o učinjenome;
* odrada stručne prakse prebacuje se u sljedeću školsku godinu, naglasak je na teoretskoj nastavi.

**Zaključak:** Nastavničko vijeće jednoglasno usvaja ove naputke za rad.

Ad 4.) Evidencija u e-dnevniku:

Ravnatelj Učilišta Mladen Smodlaka, prof., izvijestio je sve nazočne da bise tijekom radnog dana svaki učenik trebao barem jednom prijaviti u sustav, a da prema urađenom zadatku znamo da radi. U e-dnevnik treba upisati samo one nastavne jedinice koje radimo u virtualnoj učionici, a izostanke upisujemo dan kasnije. Ocjenjivaje kreće nakon Uskrsa.

Ukoliko učenik nije nazočan u virtualnoj učionici, razrednik je dužan kontaktirati roditelje. Ukoliko roditelj adekvatno ne reagira, Stručna pedagoška služba kontaktira Centar za socijalnu skrb.

**Zaključak:** Nastavničko vijeće jednoglasno usvaja ovaj naputak za rad.

Ad 5.) Razno:

Ravnatelj Učilišta Mladen Smodlaka, prof., i psihologinja Učilišta Jasenka Popinjač, prof., dogovaraju oblike suradnje i stručne podrške za određene učenike s poteškoćama. Ravnatelj Učilišta naglašava da je on i fizički nazočan u Učilištu svakog radnog dana od 10 do 12 sati.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta:

Mladen Smodlaka, prof. Zapisničarka:

Snježana Mikulan, prof.